बढ़दो शहर,घट्‌दो जिन्दगी

आलेखक एवं अनुसन्धान:डा. अनुराग शर्मा

अनुवादक:सुमन गजमेर

प्रकरणको सार

यस प्रकरणमा विश्‍वमा बढ़दो शहरीकरण र प्रवासिहरूको बढ़दो संख्याको कारणहरू सम्भावित समाधानहरूमाथि चर्चा गरिएको छ| के शहरहरूमा एउटा संख्याभन्दा अधिक जनसंख्यालाई वहन गर्ने क्षमता छ? के प्रवासी केवल आफ्नो भविष्यको आशामा नै गाउँदेखि शहर, एउटा देशदेखि अर्को देश पुग्दछन्...या त फेरि कारण अरू पनि छन्‌| के ग्लोबल वर्मिंग पनि यी प्रवासको कारण हुनसक्छ...के हामी पनि यी प्रवास, पलायन या विस्थापनको कारण हौं? के यो प्रवास हो या जबरजस्ती गरिएको विस्थापन? यिनै महत्वपूर्ण विषयहरूमा केही नजर लगाऊँ हाम्रो आजको प्रकरणमा| बढ़दो शहर, घदटो जिन्दगी...|

पात्र परिचय

१. हरिहर: पत्रकार, सम्पादक (५० वर्ष)

२. सुधा: हरिहरकी पत्नी (४८ वर्ष)

३. डा. श्‍वेता: कलेजमा अर्थशास्त्रकी प्राध्यापक (४८ वर्ष)

४. डा. अरविन्द: विश्‍वविद्यालयमा पर्यावरण विज्ञान विषयका प्रोफेसर (५३ वर्ष)

५. प्रो. रञ्जीत: कलेजमा जीवविज्ञानका प्रोफेसर, सबैको साथी (५० वर्ष)

बजार र भीड़-भाड़को आवाज

हरिहर: अरे सुधा अब भइ त सक्यो, जाऊँ हिंड़...भीड़ पनि बढ़दै गइरहेको छ| सुधा...सुधा...अरे अब कहॉं जॉंदैछौ?

सुधा: बस् एक मिनट, त्यहॉं सेल लागेको रहेछ| भैया यो बेडसिटको कति हो?

हरिहर : (एक्लै बर्बराउँदै): यो बजारमा सेल पनि किन लाग्दो रहेछ| हन भीड़ पनि कत्रो...उफ...प्रत्येक दिन एउटा सेल|

रञ्जीत : (ठूलो स्वरमा): भाई सेलकै त खेल छ|

हरिहर: हजूर तपाई को हुनुहुन्छ? अरे...प्रोफेसर रञ्जीत? लौ तपाई पनि कलेजमा जीवविज्ञान पढ़ाउँदा पढ़ाउँदै सेलमा आइपुग्नुभयो?

रञ्जीत: होइन...होइन...पत्रकार हरिहरज्यू म आएको होइन| मलाई ल्याइएको हो|

(हॉंस्छन्)

श्‍वेता: अनि म पनि...|

रञ्जीत: अरे डा. श्‍वेता तपाई पनि?

श्‍वेता: नमस्कार प्रोफेसर रञ्जीत, नमस्ते हरिहरज्यू| हो मलाई पनि ल्याइएको हो| मेरी छोरी अहिले सेकेन्ड इयरमा छ त हरेक प्लट नयॉं फैशन अनि छोरालाई पनि नयॉं जैकेट चाहिएको थियो| त मलाई आउन कर लाग्यो|

हरिहर: अच्छा त तपाई पनि कलेजमा अर्थशास्त्र पढ़ाउँदा पढ़ाउँदा अर्थ र अर्थव्यवस्थाको फेरमा पर्नु भएको जस्तो छ| (हॉंस्छन्)

रञ्जीत: अर्थात हामी जस्तै...खोइ ती दुई...कहॉं छन्?

श्‍वेता: उनीहरू दुई त आएनन् तर आफ्नो च्वाइस आफ्नो बाबालाई बताइदिएका थिए, बस् यही दोकानमा जानुभएको छ|

रञ्जीत: ओह! त प्रोफेसर अरविन्द पनि आउनुभएको छ| उनको नयॉं पुस्तक...अँ...के पो थियो नाम...ए, बढ़दो शहर घट्‌दो जीवन...यही नाम थियो होइन?

श्‍वेता: हजूर रञ्जीतज्यू यही थियो|

रञ्जीत: तर श्‍वेताजी, जब शहर बढ़ीरहेको छ भने फेरि जीवन किन घट्‌दैछ? त्यो पनि त बढ़नुपर्छ|

श्‍वेता: अब त्यो त प्रोफेसर अरविन्दले नै बताउनु सक्नुहुन्छ| उ वहॉं आउँदैछन् सबै|

हरिहर: लौ सुधा पनि आइपुगिन्‌| केही पायौ? नमस्कार प्रोफेसर अरविन्दज्यू|

अरविन्द: नमस्कार, हरिहरज्यू, नमस्ते प्रोफेसर रञ्जीतज्यू|

सुधा: तपाईहरू सबैलाई नमस्कार| अँ खोजेको जति सबै पाएँ| अब जाऊँ केही खाऊँ-पिऊँ कतै बसौं|

रञ्जीत: हो सुधा भाउज्यूले ठीक भन्नुभयो| अनि त्यसै पनि हामी सबै यति धेरै दिनपछि भेटेका छौं| केही बेर साथ त बस्नैपर्छ, जाऊँ|

हरिहर: तर प्रोफेसर रञ्जीत, तपाईकी पत्नी?

रञ्जीत: कुनै चिन्ता छैन हरिहरज्यू, मैले मैसेज गरिदिएको छु ड्राइवरले घर पुर्‍याइदिन्छ अनि फर्किंदा तपाईले मलाई छोड़ीदिनुहोस्‌| लौ प्रोफेसर अरविन्दज्यू अब तपाईकै पुस्तकमाथि चर्चा गरौं|

अरविन्द: हुन्छ|

(भीड़को हल्ला कम हुँदै जॉंदैछ अनि एउटा शान्त रेस्टुरेन्टको आभास...हल्का संगीत चलिरेहको छ)

वेटर: हजूर सर, के लिनु हुन्छ?

सुधा: भाइ चारवटा मसाला दोसा अनि चार कप कफी|

श्‍वेता: रञ्जीतज्यू अब तपाई आफ्नो प्रश्‍न अरविन्दज्यूलाई सोध्न सक्नुहुन्छ|

अरविन्द: मसित कस्तो प्रश्‍न?

हरिहर: प्रोफेसर अरविन्दज्यू, वास्तवमा तपाईको पुस्तकको नाम...बढ़दो शहर, घट्‌दो जीवन...बस् यसैलाई लिएर रञ्जीतज्यूको मनमा केही प्रश्‍न रहेछ|

सुधा: हजूर? बढ़दो शहर, घट्‌दो जीवन? अरे जब शहर बढ़ीरहेको छ त जीवन किन घट्‌दैछ?अनि जनसंख्या त बढ़ी नै रहेको छ| मैले यो अलिक बुझिन|

रञ्जीत: हो सुधा भाउज्यू यही प्रश्‍न मेरो पनि थियो| त अरविन्दज्यू, तपाई पर्यावरणविद् त हुनुहुन्छ नै साथै राम्रो लेखक पनि तर फेरि बढ़दो शहरको जीवनलाई किन घटनु दिनुभयो?

(हल्का हॉंसो)

अरविन्द: ठीक भन्नुभयो रञ्जीतज्यू तपाईले| वास्तवमा जीवन त बढ़ीनै रहेको छ तर जीवन गाउँहरूमा घट्‌दैछ|

रञ्जीत: अरविन्दज्यू त्यसो भए के शहर बढ़नु हुँदैन? अनि यस हिसाबले त पुस्तकको नाम बढ़दो शहर र घट्‌दो गाउँ हुनुपर्ने थियो|

अरविन्द : (हॉंस्दै) त्यसै त रञ्जीतज्यू तपाई ठीकै भन्नुहुँदैछ| अहिले मानिसहरू शहरतिर धेरै पलायन हुनथालेका छन् जबकि यी शहरहरूमा संसाधन एकदमै सीमित छ| यसरी बढ़दो जनसंख्याको दबावमा शहरहरूमा मानिसहरूलाई जीउन कठिन हुँदैगइरहेको छ| त यसबाट यस्तो लाग्दैन कि हरेक बढ़दो शहरसितै जीवनको गुणवत्ता, मानिसहरूको सम्बन्ध, आफ्नोपन, भाइचारा, यी सब कुरा जो जीवनको आधार हुन् त्यो घट्‌दै गइरहेको छ|

सुधा: अरविन्दज्यू, भर्खर-भर्खर मैले दोकानेहरूसित यति दिमाग खपाए अनि फेरि तपाई यस्तो भारी कुरा गर्नथाल्नुभयो| त मेरो सानो दिमागले त हिम्मत हार्नेछ| अझ खुलेर बताउनुहोस्न|

अरविन्द: सुधाजी विश्‍वको इतिहासमा एउटा ठूलो बद्लाव त्यसबेला आयो जब सन् २००७ तिर पहिलो पल्ट यो आँकड़ा अघि आएको थियो कि विश्‍वको धेर जसो जनसंख्या अब शहरहरूमा बस्न थालेको छ| सन् २०१४ को गणनाले बताउँदछ कि विश्‍वको लगभग ५४ प्रतिशत जनसंख्या अहिले शहरहरूमा बस्दछ| अनि सन् २०५० सम्म यो ६६ प्रतिशत हुने आशा |

हरिहर: ठीक छ अरविन्दज्यू, आज अधिकतर मानिस शहरहरूमा राम्रो आजीविका, राम्रो जीवनयापनको लागि जॉंदछन् र हामी सबै पनि गाउँदेखि शहर आएका थियौं, यसमा गल्ती नै के छ र?

अरविन्द: होइन हरिहरज्यू, यसलाई मैले गलत भनेको होइन| तर सम्पूर्ण विश्‍वमा जारी माइग्रेसन यानी प्रवास चाहे जलवायु परिवर्तनको कारणले होस्, वर्षाको वद्लिंदो समय, रूपको कारण होस् या त फेरि युद्धको कारण होस् वा खड़ेरीको कारण| यी सबैमा कतै न कतै हामी सबै छौं| अनि हामी सबै स्वेच्छाले शहरहरूतिर आएका थियौं, धकेलिएका होइनौं|

सुधा: मतलब|

अरविन्द: ल दोसा आउनमा केही समय लाग्ला जस्तो छ| म विस्तारसित बताउँछु|

हरिहर: अच्छा, अरविन्दज्यू मैले शहरीकरणको साथै बढ़दो सामाजिक र आर्थिक समस्याहरूमाथि आफ्नो खबर कागजमा एउटा लेख पनि लेखेको थिएँ|

श्‍वेता: हो, अरविन्दले नै मलाई पढ़नु दिनु भएको थियोे| अनि मलाई लाग्छ शहरहरूको विस्तार कसरी हुन्छ भन्ने कुरामा तपाईले सही कुरा लेख्नु भएको थियो|

सुधा: त कसरी हुन्छ शहरहरूको विस्तार?

रञ्जीत: लौ हरिहरज्यू तपाई दुनियॉंलाई सम्झाउनु हुन्छ तर तपाईको घरमा नै के थाहा...सुधा भाउज्यूलाई तपाईले पहिला आफ्नो लेख पढ़न लगाउनुपर्छ|

अरविन्द: अरे रञ्जीतज्यू यही त विडम्बना छ| घरका मूर्गी दाल बराबर|

(सबै हॉंस्छन्)

श्‍वेता: सुधा, त्यसै त अरविन्दले लेखेका थिए कि शहरहरूको विस्तारको मुख्य तीन कारण हुँदछ| पहिला जब ग्रामीण क्षेत्रहरूदेखि मानिस शहरतिर पलायन हुन्छन् या फेरि देशहरूको बीचमा अन्तराष्ट्रीय सीमाहरूबाट हुने प्रवास अनि अरू वरिपरिका जिल्लाहरूलाई पनि मुख्य शहरसित जोड़नु|

सुधा: जस्तै दिल्लीसित भइरहेको छ|

रञ्जीत: हो सुधा भाउज्यू , त्यसै त यस्तो हरेक शहरको साथ हुँदछ| अनि श्‍वेताजी शहरहरू बढ़नुमा तेस्रो कारण कुन हो?

श्‍वेता: तेस्रो कारण हो शहरहरूको जनसंख्यामा प्राकृतिक वृद्धि| जस्तै परिवारमा पिढ़ी दर बढ़ोत्तरी हुनु|

हरिहर: तर श्‍वताजी मैले आफ्नो लेखमा एउटा प्रश्‍न उठाएको थिए| के शहरहरूमा यति क्षमता छ कि यति धेरै जनसंख्याको बोझ उठाउन सकोस्? के गरीब र विकासशील देशहरूको शहरहरूसित यति संसाधन छ कि शहरहरूतिर भइरहेको पलायनलाई संभाल्न सकोस्?

अरविन्द: हजूर, हरिहरज्यू, तपाईले यो प्रश्‍न उठाउनु भएको थियो र यो प्रश्‍न नै मेरो पुस्तकको विषय र नामको मूल सार हो| यदि हामीले गरीब देशहरू वा विकासशील देशहरूको कुरा गर्‍यौं भने त शहरीकरणको प्रमुख कारण गाउँहरूदेखि शहरहरूतिर भइरहेको पलानय नै हो| संयुक्त राष्ट्र हेबिटेड अनुसार विश्‍वमा प्रत्येक हप्ता लगभग ३० लाख मानिसहरू शहरहरूतिर पलायन हुँदछन्‌| अनि यो केवल गरीब देशहरूमामात्र भइरहेको छैन तर सिडनी, लण्डन र न्यूयार्कमा कुल जनसंख्यामा करीब ३५ प्रतिशत प्रवासीहरू छन्‌|

श्‍वेता: हो अनि दुबई, ब्रसेल्स मा त यो अनुमान आधाभन्दा पनि अधिक छ|

सुधा: श्‍वेता भन्नुको मतलब दुबई र ब्रसेल्समा त ५० प्रतिशतभन्दा पनि अधिक मानिसहरू प्रवासी छन्?

श्‍वेता: हो सुधा|

अरविन्द: वर्ल्ड माइग्रेशन रिपोर्ट २०१५ ले भन्छ कि विश्‍वले बढ़दो शहरीकरणमाथि त चिन्ता जताइरहेको छ तर प्रवास र पलायनलाई अदेखा गरिरहेको छ| अनि शहरहरूमा सेवा प्रदानको क्षमता, जस्तै सबैलाई बस्नको लागि राम्रो घर, सबैको लागि सफा पानी, स्वच्छता, सबैको लागि असल स्वास्थ्य सेवा आदिको मामिलामा धेरै चुनौतिहरू खड़ा हुँदै गइरहेको छ|

हरिहर: हो अरविन्दज्यू, यो त ठीकै हो कि शहरहरूमा राम्रो नोकरी र रोजगारको राम्रो अवसर खोज्नको लागि मानिसहरू अन्धाधुन्ध पलायन हुन्छन्, त्यसो हुँदा शहरी संसाधनहरूमा भार त हुन्छ नै|

अरविन्द: अनि शहरले प्रवासी मानिसहरूको आशालाई पूरा गर्न नसक्दा के हुन्छ?

सुधा: अपराध बढ़छ|

श्‍वेता: ठीक भन्यौ सुधा| केवल अपराधमात्र होइन तर विजुली र अन्य सुविधाहरूको पूर्तिमा पनि समस्या हुँदछ|

रञ्जीत: हुनत यो कुरा ठीकै हो| अब कोलोनीलाई त मध्यम वर्गको हिसाबले धेरै दशक अघि नै डिजाइन गरिएको थियो| हरेक घरसित एउटा सानो ग्यारेज थियो| जसमा एउटा स्कूटरको ठाउँ थियो तर अहिले त हरेक घरमा दुई-दुई, तीन-तीन गाड़ीहरू छन्‌| छुट्टीको दिनमा जब सबै गाड़ीहरू घरमा हुँदछ त सब्जी वाला पनि आफ्नो ठेला गाड़ी लिएर गलीमा पस्न सक्दैन| बढ़दो जनसंख्याले त समस्या त भइनै रहेको छ नी|

श्‍वेता: रञ्जीतज्यू ट्यूबवेलद्वारा जमीन मुनिबाट पानी निकाल्नको लागि अधिकतर ठाउँहरूमा प्रतिबन्ध लगाइएको छ| तर मेरो विचारमा प्रत्येक घरमा एउटा पम्प त लगाइएकै होला जसको कारण भूजल खतरनाक स्थितिमा पुगिसकेको छ|

सुधा: अनि श्‍वेता विजुलीको चोरी पनि त धेरै भइरहेको छ| अनि महंगाई पनि बढ़दै गइरहेको छ| किनकि मुख धेर अनि निवाला कम भइरहेका छन्‌|

वेटर: सर...यो दोसा|

रञ्जीत: वाह सुधा भाउज्यू , यो सही भन्नुभयो कि मुख धेर अनि निवाला कम...| शहरहरूमा मांग अधिक हुँदा दुवैमा वृद्धि त हुन्छ नै| यो नै बजारको नियम हो| अब दोसा कै कुरा गर्नु हो भने दिल्लीमा यसको मांग धेरै छ अनि दाम पनि अधिक छ अनि क्वालिटी पनि राम्रो छ|

(हॉंस्छन्)

हरिहर: रञ्जीतज्यू गाउँदेखि शहरतिर पलायनलाई लिएर सम्पूर्ण विश्‍व चिन्तित छ| संयुक्त राष्ट्रको १९३ सदस्य देशहरूमध्ये करीब ८० प्रतिशत देशहरूमा गाउँदेखि शहरतिर भइरहेको यस पलायनलाई रोक्नको लागि नीतिहरू निर्धारण गरिएको छ| तर हामीले यसमा रोक लगाउन भन्दा पनि यी आशाहरूलाई पूरा गर्ने दिशामा ध्यान दिनुपर्छ|

अरविन्द: अच्छा हरिहरज्यू, तपाईले भन्नुभएको थियो कि मानिसहरू गाउँदेखि शहरतिर राम्रो अवसरको कारण पलायन भइरहेका छन्‌| तर के यो कुरा सॉंच्चै सही हो?

सुधा: त अरू के कारण हुनसक्छ अरविन्दज्यू?

रञ्जीत: गाउँदेखि मानिस शहरतिर असल सुविधाहरू, असल जीवनको खोजीमा आउँछन्, यसैले प्रवासी कहलाइन्छन्‌|

अरविन्द: मलाई त लाग्छ कि धेर जसो मामिलाहरूमा पलायन होइन विस्थापन हो|

रञ्जीत: हँ विस्थापन? कि कसैले जबरजस्ती निकालेको हो? के आफ्नै ठाउँबाट?आफ्नो इच्छा-आकांक्षालाई पूरा गर्न निस्किएको व्यक्तिलाई विस्थापन भएको भन्न त मिल्दैन होला|

अरविन्द: यदि जलवायु परिवर्तनको कारण मेरो बीस एैकर खेतमा वर्षा हुँदैन अनि यदि फसल हुन्छ भने त्यसलाई रोग र कीटले खॉंदछ| अनि नचाहँदा चाहँदै वाध्यतामा म जस्तो सम्पन्न किसानले शहरमा मजदूरीको लागि घुम्नुपर्छ| त के यो विस्थापन होइन र?

श्‍वेता: पर्यावरण संकटको विस्थापन|

हरिहर: पर्यावरण संकट?

अरविन्द: हो हरिहरज्यू, अब हेरौं गाउँमा केवल खेतीमात्र होइन तर धेरै अन्य रोजगार पनि छ जस्तै कारीगर, बुनकर, मूल्य संवर्धित उत्पाद आदि, तर यदि वर्षा भएन भने खेती पनि हुँदैन अनि खेती छैन त पूञ्जीपनि छैन| पूञ्जी छैन त कुनै खरीद छैन| कुनै लेन-देन छैन, कुनै काम छैन| तब जीवनयापन कसरी हुन्छ| यसैले आफ्नै ठाउँबाट विस्थापित|

रञ्जीत: त वर्षा नहुनको लागि त सम्पूर्ण विश्‍व नै जिम्मेवार छ, ग्लोबल वर्मिङ|

श्‍वेता: ठीक भन्नुभयो रञ्जीतज्यू| तर मानिस कहॉं मान्छन् र! न त विश्‍व मान्दछ| दिल्ली जस्तो शहरमा प्रति व्यक्ति प्रति दिन २५० लीटर पानी उपलब्ध छ अनि पॉंच सितारा होटलमा त प्रतिदिन प्रति व्यक्ति ५०० लिटरसम्म पानी खर्च हुँदछ| अनि खेतको लागि पानी छैन| अर्थात सबै संसाधन शहरहरूको सुविधा जुटाउनमा लागिरहेको छ| यसो हुँदा मानिसहरू पनि शहरतिर भाग्छन्‌|

सुधा: तर यो त ठीक होइन| मतलब टिकाऊ छैन| देशको निर्माणमा हरेक वर्ग अनि हरेक क्षेत्रको भूमिका हुँदछ| मैले पढ़ेको थिएँ कि गाउँ केवल उत्पादनको मात्र होइन तर संस्कृति र कलाको पनि केन्द्र हो| अनि गाउँहरूलाई उजाड़ बनाएर शहर बसाउनु...हुनसक्छ अराजकतालाई जन्मदिनु|

हरिहर: हो सुधा यो तिमीले ठीक भन्यौ| तर अरविन्दज्यू एउटा राम्रो र टिकाऊ विकास त त्यो नै हो जसमा मानिसहरूलाई सबै प्रशासनिक, सरकारी सुविधाहरू उनीहरूको नजिक नै उपलब्ध होस्‌|

अरविन्द: एकदम ठीक भन्नुभयो हरिहरज्यू...जब कोही विस्थापित हुँदछ तब उसको जगह नै छुट्‌दैन तर मन पनि टुट्‌दछ| आत्मा कहीं पछि नै छुट्‌दछ| गाउँको सादा सरल जीवनमा शहरको सधैं व्यस्त र केवल आफ्नो लागि सोंच्ने जिन्दगी बीच स्थान बनाउनु सहज हुँदैन| अनि फेरि मर्दछ सपना...अपेक्षा अनि जीवन|

रञ्जीत: यसैकारण बढ़दो शहर, घट्‌दो जीवन होइन?

श्‍वेता: हो रञ्जीतज्यू, यदि हामीले केवल शहरलाई मात्र विकसित गर्ने दिशामा ध्यान दिइरह्यौं भने नजिकैको गाउँलाई भूल्यौं भनेत यो कुनैै टिकाऊ विकास कहॉं भयो र! यसले त हामीलाई त्यस मोड़मा लिएर उभ्याइदिन्छ जहॉंबाट केवल अराजकता, भूखमारी, र मर्दो सम्बन्धहरूतिर हामी पुग्नेछौं|

हरिहर: मैले बुझें अरविन्दज्यू| यस्तो लाग्दछ कि हामीले जीवनको त्यो मूल आधार जसमा बॉंड़नु, बचाउनु अनि प्रेम प्रमुख थियो त्यसलाई भूलि सक्यौं|

सुधा: गान्धीजीको यस कुरालाई मैले धेरैपल्ट मानिसहरूले दोहोर्‍याउँदै गरेको सुनेको छु कि धरतीमा हाम्रो आवश्यकतालाई पूरा गर्नको लागि पर्याप्त छ| तर हाम्रो लोभ-लालचको लागि होइन| आज हामीले आफ्नो पर्यावरणलाई नै नाश गर्‍यौं अनि दोष बजारमा लागिरहेको सेल र त्यसमा लागेको भीड़लाई दिइरहेका छौं जबकि दोषी त हामी आफै छौं|

रञ्जीत: हो सुधा भाउज्यू, पर्यावरण सुरक्षा त हामी सबैको जिम्मेवारी हो| हामी हरियो र नीलो कुड़ादानको नियमको पालन गर्दैनौ| हामी खुल्ला स्थानमा मैला फ्यॉंक्न छोड़दैनौ| हामी जल्दै गरेको मैला देखेर आवाज उठाउँदैनौ| बस् कसै गरी आ-आफ्नो जीवन जीउन चाहन्छौं| त फेरि यसमा दोष कसको? हाम्रो नै त हो|

अरविन्द: सही कुरा हो रञ्जीतज्यू, तर बाटो छ| आज ग्लोबल वर्मिंगको नोक्सान अवश्य हाम्रो अघि छ| यससित जुझ्नको लागि धेरै बाटो अहिले खुल्लै छ| कोही पनि प्रवासी हुनेछैन यदि उसलाई आफ्नो घरमा पनि आवश्यक सुविधा प्राप्त भयो भने|

हरिहर: सबैभन्दा पहिला आफ्नो घरको नजिकै रोजगार त प्राप्त होस्‌| उसले एउटा सम्मानको जिन्दगी त जीउन सकोस्‌|

श्‍वेता: वास्तवमा नयॉं तरिकाले पर्यावरणको मुद्दालाई बुझ्नुपर्नेछ अनि समाधान पनि नयॉं खोज्नुपर्छ| गाउँमा आत्मविश्‍वास र स्वालम्बन फर्किनुपर्छ| शहरहरूलाई विस्तारित हुनबाट रोक्ने प्रयास हुनुपर्छ

सुधा: हो श्‍वेता, शहरमा बस्ने खर्च नै कति छ| अनि त्यसै पनि आज कृषिले नै सबैभन्दा अधिक रोजगार सृजना गर्दछ|

अरविन्द: ठीक भन्नुभयो सुधाजी| श्रमको महत्वलाई पनि बुझ्नुपर्छ| हामीले यो सब बुझ्नुपर्छ कि संसाधन सीमित छ अनि त्यसको अन्धाधुन्ध दोहनले हामी केवल आफ्नो लागि खोल्डो खनिरहेका छौं| देश र दुनियॉंमा आज सबैभन्दा आवश्यक छ प्राकृतिक संसाधनहरूको समान वितरण साथै आधुनिक विज्ञानको लाभ पनि सबैलाई पुगोस्‌|

हरिहर: सही भन्नुभयो अरविन्दज्यू, दुनियॉंमा जति सम्पन्नता आइरहेको छ त्यति नै गरीबी बढ़ीरहेको छ| अब सरकारले नीतिहरू बनाएर यो गैरबराबरीको प्रभावलाई समाप्त गर्नुपर्नेछ| आजको समयमा प्रवासी हुनु सबैभन्दा ठूलो कारण हो विश्‍वभरि भइरहेको युद्ध| सम्पूर्ण विश्‍वमा आज युवाहरू नयॉं व्यवस्थाको मांग गरिरहेका छन्‌| जहॉं सबैलाई समान र असल जीवनको अधिकार प्राप्त होस्‌| केही मुठ्ठीभर मानिसहरूसम्म प्रतिशत संसाधन रहनु न्यायसंगत छैन|

वेटर: कफी सर| (कप बजेको आवाज)

रञ्जीत: अरे...एकदम सही समयमा ल्यायौ भाइ कफी| दोसा एकदमै मिठो थियो| अनि अरविन्दज्यू, यो कुरा त सही हो कि मरूभूमि बढ़ीरहेको छ| अनि युद्ध पनि एकदमै डरलाग्दो भइरहेको छ| तर सबैको लागि दोषी त मानिस नै हुन्‌|

श्‍वेता: हो रञ्जीतज्यू, प्रवासको कारण कुनै व्यक्तिद्वारा आफ्नो लागि सम्मान, सुरक्षा र सुन्दर भविष्यको खोज नै त हो अनि यस्तो मानव सभ्यताको उदयबाट नै भइरहेको छ| मानव विकास यी प्रवासीहरूकै कथा हो|

हरिहर: हो श्‍वेता, तर आज लोभ र बजार आधारित व्यवस्थामा पैसा सबैभन्दा माथि छ| मानिसहरू यस्तो ठान्दछन् कि पैसा नै सुखको कुञ्जी हो| जबकि अत्याधिक पैसा नै दुखको कारण पनि बन्दै गइरहेको छ|

अरविन्द: हरिहरज्यू, तपाई पत्रकारको कुरा त सबैले बुझी हाल्छन्‌| हेर्नुहोस् अब म एउटा सार्थक परिवर्तनको कुरा गर्छु| शहरको अस्तित्व पनि त्यति नै आवश्यक छ जति गाउँहरूको बचाइ र वन जंगलहरूको संरक्षण आवश्यक छ|

रञ्जीत: मैले अब बुझें अरविन्दज्यू, प्रवास, पलायन र विस्थापनको कारण आज मानव निर्मित नै हो| विषय गम्भीर छ तर म भन्न चाहन्छु कि हामी कफीको चक्करमा यो रेस्टुरेन्टमा प्रवास गर्दछौं अनि मेरो घरकाहरू यस सेलको चक्करमा हप्तामा तीन दिन बजारमा प्रवास गर्दछन्‌| के यस्तै आकर्षण शहरमा प्रवासको कारण हैन?

(हॉंस्छन्)

सुधा: रञ्जीतज्यू, गाउँको हवा, कुल्हूमा बनिंदै गरेको ताजा गुँड़को सुगन्ध, खेतहरूमा गोरूको हल, कुम्हालेले बनाउँदै गरेको हॉंड़ी, सॉंझमा गाईहरू फर्कंदै गरेको गोधूली, चूल्हामा पाक्दै गरेको दाल अनि रोटी, बिना मिसावटको घीऊ अनि बिना मिसावटको प्प्रेम| के यो हाम्रो गाउँको प्रवासको कारण हुनसक्दैन?

श्‍वेता: वाह सुधा| कति राम्रो कुरा| अब सॉंच्चै, समय छ, गाउँ जंगललाई बचाउनु पर्छ अनि रिवर्स प्रवास अर्थात शहरदेखि गाउँमा मानिसहरूको पलायन होस् यसको शुरूवात गर्नुपर्छ|

हरिहर: हुनत सुधाले ठीकै भन्दैछिन्‌| बिना मिसावटको प्रेम| अब यस प्रेमलाई हामीले पनि देखाउनु पर्छ अनि हाम्रो हरेक नीतिमा गाउँ र जंगल यदि पहिले आए स्थिति बद्लिनुमा समय लाग्नेछैन|

रञ्जीत: सही कुरा हो हरिहरज्यू...| यदि जीवन बचाउनु हो भने सम्बन्ध बचाउनु पर्छ| प्रेमलाई जीवित राख्नुपर्छ| त यस सपनालाई सॉंच्चै विपना बनाउनुपर्छ| सबैको साथ सबैको विकास|